EkBass/fiwiki-20250220-pages-articles huggingface dataset:
Đông Bắc

Đông Bắc (Koillisalue) on yksi Vietnamin kahdeksasta epävirallisesta suuralueesta. Huhtikuussa 2009 alueella oli 9,4 miljoonaa asukasta. Se muodostuu yhdestätoista maakunnasta:Economic Regions & Provinces Cityopopulation.de * Bắc Giang * Bắc Kạn * Cao Bằng * Hà Giang * Lạng Sơn * Lào Cai * Phú Thọ * Quảng Ninh * Thái Nguyên * Tuyên Quang * Yên Bái Alue on vuoristoseutua Kiinan rajalla, pääkaupunki Hanoin koillispuolella. Vietnamin korkein vuori Phan Xi Păng sijaitsee tällä alueella Lào Cain maakunnassa. Alueella on neljä kansallispuistoa: rannikolla on Bái Tử Longin kansallispuisto, jonka yhteydessä on Unescon maailmanperintökohde Halongin lahti. Perhosistaan tunnettu Ba Bển kansallispuisto sijaitsee kalkkipitoisella järvialueella, Tam Đảon kansallispuisto ja Xuân Sơnin kansallispuisto vuoristometsissä. == Lähteet == Luokka:Vietnamin suuralueet
Quảng Nam

Quảng Nam on maakunta Vietnamin Nam Trung Bộn alueella (Eteläinen keskirannikko). Sen rajanaapureita ovat pohjoisessa Huến maakunta, lännessä Laos, etelässä Kon Tumin maakunta, lounaassa Quảng Ngãin maakunta, idässä Etelä-Kiinan meri luoteessa Đà Nẵngin kaupunki. == Talous == Quảng Namissa tuotetaan kahta perinteistä tuotetta, joista toinen on runsaasti eteeristä öljyä sisältävää Trà My -kaneli (eli Saigonin-kaneli, Cinnamomum loureiroi), joka ei kuitenkaan ole oikeaa kanelia vaan lähisukuista kasvia, ja toinen Ngọc Linh -ginseng (Panax vietnamensis). == Nähtävyyksiä == Maakunnassa on kaksi Unescon maailmanperintökohdetta, muinainen Hội Anin kaupunki ja Mỹ Sơnin temppelikokonaisuus. Se on myös maailmanperintökohteeksi luokitellun tien varrella, joka yhdistää Keski-Vietnamin maailmanperintökohteita. Bạch Mãn kansallispuisto on osittain tämän maakunnan, osittain Thừa Thiên-Huến puolella. Toinen suosittu matkailukohde on Cu Lao Cham (Cham-saaret). == Liikenne== Matkailijoiden suosimia lentoasemia ovat Chu Lain lentoasema ja Quảng Namin lentoasema. Matkailukohteille pääsee vesitse. Pikavene liikennöi Hoi Anista Cham-saarelle. Rautatieyhteys on Da Nangin tai Tam Kyn rautatieaseman kautta.Quangnamtourism.com == Hallinto== Quảng Nam jakautuu 15 hallintopiiriin: *Bắc Trà My *Duy Xuyên *Đại Lộc *Điện Bàn *Đông Giang *Hiệp Đức *Nam Giang *Nam Trà My *Núi Thành *Phú Ninh *Phước Sơn *Quế Sơn *Tây Giang *Thăng Bình *Tiên Phước Pääkaupunki Tam Kỳ ja Unescon maailmanperintökohde Hội Anin kaupunki ovat eri kuntia. ==Lähteet== == Aiheesta muualla == * Quang Nam People's Committee * Quang Nam Tourism * Hoi An Ancient Town * World Heritage Road * Chu Lai Open Economic Zone Luokka:Vietnamin maakunnat
Bolivianara

Bolivianara (Ara rubrogenys) on Bolivian keskiosissa elävä äärimmäisen uhanalainen papukaija. Frédéric de Lafresnaye kuvaili lajin holotyypin Boliviasta saadusta näytteestä. Bolivianara on enimmäkseen vihreä. Otsa, päälaki ja siipien olat ovat oranssinpunaiset. Siipien kärkisulat oat siniset. Lajin elinympäristöä ovat kuivat metsät ja pensaikot. Bolivianara liikkuu ryhminä ja syö siemeniä ja hedelmiä. Kantaa uhkaa elinympäristön häviäminen. == Lähteet == Luokka:Arat Luokka:Uhanalaiset linnut Luokka:Äärimmäisen uhanalaiset lajit
Valkonaama-ara

Valkonaama-ara (Ara severus) eli aiemmalta nimeltään joikuara on eteläamerikkalainen papukaija. Sen elinympäristö ulottuu Itä-Panamasta Itä- Peruun ja Pohjois-Boliviaan, Brasilian keski- ja koillisosiin sekä Guyanaan, Venezuelaan ja Kolumbiaan. Carl von Linné kuvaili lajin holotyypin Amazonin alueelta saadusta näytteestä.IBC == Koko ja ulkonäkö == Valkonaama-ara on pienehkö ara, sillä se on vain noi 40-49 cm pitkä nokasta pitkän pyrstön kärkeen. Se painaa noin 307-387 grammaa. Väriltään valkonaama-ara on suurimmaksi osaksi vihreä. Siivissä on vihreää ja sinistä. Sen pyrstön ja siipien alapinnat ovat tummanpunaiset. Aroille tyypilliseen tapaan sen kasvoissa on paljas ihoalue, jota täplittävät pienenpienet tummanruskeat höyhenet. Otsalla ja kurkulla sillä on tummanruskeaa. Nokka on kokonaan musta. Jalat ovat harmaat. Silmät ovat aikuisilla yksilöillä vaalean kellertävät, nuorilla yksilöillä tummat. Sukupuolet ovat samannäköiset. == Lemmikkinä == Lemmikkinä valkonaama-ara on melko harvinainen, joskin sitä tavataan Suomessakin. Valkonaama-aran hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aroille tyypilliseen tapaan se kaipaa ruokavalioonsa monia muita lemmikkilintuja enemmän rasvaa, jota se saa luonnollisesti pähkinöistä ja siemenistä. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Arat
Panamanara

Panamanara (Ara ambiguus) on uhanalainen Keski- ja Etelä-Amerikassa elävä papukaija. Sen nimialalajin elinalue ulottuu Nicaraguasta ja Itä-Hondurasista Luoteis-Kolumbiaan, alalaji guayaquilensis elää Ecuadorin länsiosissa. Johann Matthäus Bechstein kuvaili lajin holotyypin Luoteis-Kolumbiasta saadusta näytteestä.IBC == Lähteet == Luokka:Arat Luokka:Uhanalaiset linnut
Vladimír Weiss

Vladimír Weissillä voidaan tarkoittaa seuraavia ihmisiä: * Vladimír Weiss (s. 1939), slovakialainen jalkapalloilija ja jalkapallovalmentaja * Vladimír Weiss (s. 1964), slovakialainen jalkapalloilija ja jalkapallovalmentaja * Vladimír Weiss (s. 1989), slovakialainen jalkapalloilija.
Hyvä ihminen

__NOTOC__ Hyvä ihminen on Timo Rautiainen & Trio Niskalaukauksen ensimmäinen single albumilta Kylmä tila. Singlen molemmat kappaleet on sanoittanut Jarkko Martikainen. "Samarialainen" on suomenkielinen cover-versio doom metal -yhtye Candlemassin kappaleesta "Samarithan". Kappaleella vierailevat Nightwish -yhtyeen kosketinsoittaja Tuomas Holopainen sekä basisti-laulaja Marco Hietala. Kappaleen sävellyksen ja alkuperäisen sanoituksen on tehnyt Candlemassin basisti ja keulahahmo Leif Edling. Kappale nousi ensimmäisellä listaviikollaan Suomen virallisen singlelistan ykköseksi ja pysyi listalla kaikkiaan kuusi viikkoa. == Kappaleet == # # == Kokoonpano == * Jari Huttunen – rytmikitara * Jarkko Petosalmi – rytmikitara * Seppo Pohjolainen – rummut, taustalaulu * Timo Rautiainen – laulu, kitara * Nils Ursin – basso * Marco Hietala – taustalaulu ("Samarialainen") * Tuomas Holopainen – koskettimet ("Samarialainen") * Jarkko Martikainen – tuotanto == Lähteet == == Aiheesta muualla == * Hyvä ihminen discogs.com -sivustolla Luokka:Vuoden 2004 kappaleet Luokka:Timo Rautiainen & Trio Niskalaukauksen kappaleet
Vladimír Weiss (1989)

Vladimír Weiss (s. 30. marraskuuta 1989 Bratislava) on uransa vuonna 2024 lopettanut slovakialainen jalkapalloilija. Hän edusti kotimaassaan Slovan Bratislavaa. Weiss on edusti myös muun muassa Englannissa Manchester Cityä ja Bolton Wanderersiä, Skotlannissa Rangersiä, Espanjassa Espanyolia, Italiassa Pescaraa sekä Kreikassa Olympiakosta. Vuodet 2014–2020 hän pelasi Qatarissa. Weiss pelasi Slovakian A-maajoukkueessa ensimmäisen kerran elokuussa 2009 ystävyysottelussa Islantia vastaan. Hän pelasi 77 A-maaottelua ja teki niissä kahdeksan maalia. Weiss pelasi kolme ottelua vuoden 2010 MM-kilpailuissa, joissa joukkue selviytyi neljännesvälieriin. MM-kisoissa joukkuetta valmensi Vladimír Weissin samanniminen isä. Myös Weissin isoisä oli jalkapalloilija. EM-kilpailuissa 2016 Weiss pelasi neljä ottelua ja teki maalin alkulohko- ottelussa Venäjää vastaan. Hän teki paluun maajoukkueeseen yli 2,5 vuoden tauon jälkeen kesäkuussa 2021 ja kuului Slovakian joukkueeseen kesän 2021 EM- kilpailuissa. == Lähteet == * * Profiili Soccerbasessa * Esittely Espanyolin virallisella sivustolla * Vladimir Weiss liittyi Olympiakokseen Luokka:Slovakialaiset jalkapalloilijat Luokka:Vuonna 1989 syntyneet Luokka:Elävät henkilöt
Riverside (yhtye)

Riverside on puolalainen progressiivista rock-musiikkia soittava yhtye. ==Historia== Mariusz Duda, Piotr Grudzinski, Piotr Kozieradzki ja Jacek Melnicki perustivat yhtyeen Varsovassa, Puolassa vuonna 2001. Kvartetin jäsenet yrittivät käyttää hyväksi metallimusiikillisia taustojaan luodakseen uutta ja kokeellista musiikkia Dream Theaterin ja Toolin jalanjäljissä. Jo ennen ensimmäisen albumin ilmestymistä Riverside kärsi musiikillisista erimielisyyksistä ja Jacek Melnicki korvattiin nykyisellä kosketinsoittajalla Michał Łapajlla vuonna 2003. Yhtyeen kitaristi ja perustajajäsen Piotr Grudzinski kuoli helmikuun 21. päivä 2016. Yhtye tiedotti tapauksesta samana päivänä virallisilla kotisivuillaan. Yhtye ilmoitti syyskuun 23. päivä 2016 virallisilla kotisivuillaan jatkavansa ilman vakituista kitaristia, käyttäen jatkossa vain vierailevia kitaristeja äänityksissä ja live-esityksissä. ==Jäsenet== * Mariusz Duda – laulu, kitara, basso * Piotr Kozieradzki – rummut * Michał Łapaj – kosketinsoittimet === Entiset jäsenet === * Jacek Melnicki – kosketinsoittimet (2001–2003) * Piotr Grudzinski – kitara (2001–2016) ==Diskografia== ;Studioalbumit * * * * * * * *Wasteland (28. syyskuuta 2018, InsideOut) *ID.Entity (2023) EP:t * * * ;Livealbumit * * ;Singlet * * * * * * * * * ;videoalbumit * ==Lähteet== ==Aiheesta muualla== * Riversiden virallinen kotisivu * * * * Luokka:Puolalaiset progressiiviset metalliyhtyeet
Aurinkoaratti

Aurinkoaratti (Aratinga solstitialis) on viherarattien sukuun kuuluva eteläamerikkalainen papukaijalaji, jonka esiintymisaluetta ovat Pohjois- Brasilia, Guyana ja Suriname. Carl von Linné kuvaili lajin holotyypin Cayennelta vuonna 1758.IBC 30 cm:n pituinen aurinkoaratti on yksi värikkäimmistä papukaijoista. Sen pää ja kaula ovat kirkkaankeltaiset ja vatsa on punainen. Siivet ja pyrstö taas ovat vihreät. Nuoret linnut eivät ole yhtä värikkäitä kuin aikuiset, joten ne sulautuvat vihreään lehvästöön paremmin. Aurinkoaratin tyypillistä elinympäristöä ovat avoimet metsät, palmulehdot ja harvapuustoiset savannit. Linnut viihtyvät pienissä parvissa, joita voi kokoontua useampia runsaan ruoka-apajan ääreen. Laji on etupäässä hedelmänsyöjä, mutta myös marjat, pähkinät, siemenet ja jopa kukat maistuvat. Aurinkoaratti ruokailee enimmäkseen puissa. Sen läsnäolon paljastaa kimeä kaksitavuinen ääni, jota kuulee tämän tästä myös lentäessä. Laji pesii useimpien papukaijojen tapaan koloon, joka sijaitsee palmussa. == Lähteet == * Harrison, C. & Greensmith, A.: Koko maailman linnut. Helsinki Media, 1995. === Viitteet === == Aiheesta muualla == *Laji.fi: Aurinkoaratti (Aratinga solstitialis) *iNaturalist: Aurinkoaratti (Aratinga solstitialis) *UniProt: Taxonomy - Aratinga solstitialis (sun parakeet) *ITIS: Aratinga solstitialis *Global Biodiversity Information Facility (GBIF): Aratinga solstitialis *University of Michigan, Animal Diversity Web (ADW): Aratinga solstitialis, sun parakeet Luokka:Viheraratit Luokka:Uhanalaiset linnut
Gordie Howen hattutemppu

Gordie Howen hattutemppu () on jääkiekossa käytetty nimitys suorituksesta, jossa pelaaja tekee yhden ottelun aikana vähintään yhden maalin, antaa vähintään yhden maaliin johtaneen syötön ja osallistuu vähintään yhteen tappeluun. Termi on nimetty jääkiekkoilija Gordie Howen mukaan. Howe teki tällaisen hattutempun ensimmäisen kerran 11. lokakuuta 1953, jolloin hän tappeli Fernie Flamanin kanssa, ja toisen kerran 21. maaliskuuta 1954, jolloin hän teki ottelun avausmaalin, syötti kaksi osumaa ja tappeli Ted ”Teeder” Kennedyn kanssa. Jääkiekkolehti The Hockey News on pitänyt yllä epävirallista tilastoa Gordie Howen hattutempuista vuodesta 1996 lähtien. Kyseisen tilaston kärjessä on Brendan Shanahan 17 Gordie Howen hattutempullaan. == Lähteet == Luokka:Jääkiekkotermit
Brasilianaratti

Brasilianaratti (Psittacara leucophthalmus) on eteläamerikkalainen papukaija. Sen elinympäristö käsittää suuren osan Etelä-Amerikkaa Kolumbiasta Boliviaan, Paraguayhin, Uruguayhin, Argentiinaan ja Brasiliaan Amazonin alueelle. Philipp Ludwig Statius Müller kuvaili lajin holotyypin Guyanasta 1776.IBC == Lähteet == Luokka:Aratit
Costaricanaratti

Costaricanaratti (Psittacara finschi) on keskiamerikkalainen papukaija, jonka elinympäristö käsittää Kaakkois-Nicaraguan, Costa Rican ja Länsi-Panaman. Osbert Salvin kuvaili lajin holotyypin Bugabasta Chiriquista Panamasta 1871.IBC Laji on nimetty Otto Finschin kunniaksi. == Lähteet == Luokka:Aratit
Hispaniolanaratti

Hispaniolanaratti (Psittacara chloropterus) eli aiemmalta nimeltään haitinaratti on Hispaniolan saaren kotoperäinen papukaijalaji. Charles de Souancé kuvaili lajin holotyypin Santo Domingosta vuonna 1856.IBC Hispaniolanaratin alalaji Psittacara chloropterus maugei on kuollut sukupuuttoon. == Lähteet == == Aiheesta muualla == *Naturalis (sisältää kolmiulotteisen valokuvan sukupuuttoon kuolleesta alalajista Luokka:Aratit Luokka:Uhanalaiset linnut
Harmaapääaratti

Harmaapääaratti (Aratinga weddellii) on eteläamerikkalainen papukaija, jonka elinympäristö ulottuu Kaakkois-Kolumbiasta Itä-Peruun ja Koillis-Boliviaan sekä Luoteis-Brasiliaan. Emile Deville kuvaili lajin holotyypin Pebasista Amazonin yläjuoksulta 1851.IBC == Koko ja ulkonäkö == Harmaapääaratti on pienimpiä Aratinga-suvun aratteja. Se on pituudeltaan noin 28 senttinen, josta noin puolet on kiilamaisesti kapenevaa pyrstöä, ja se painaa yleensä noin 95-115 grammaa. Se on suurimmaksi osaksi vihreä lintu, jonka siiven ja pyrstön yläpintojen kärjissä on sinistä väritystä. Siipien ja pyrstön alapinnat ovat harmahtavat. Nimensä mukaisesti harmaapääaratin pää on harmaa. Silmää ympäröi vaalea ihorengas. Nokka on kokonaan musta ja koivet harmaat. Poikasten silmät ovat tummat, aikuisten vaaleanharmaat. == Lemmikkinä == Suomessa harmaapääaratti on hyvin harvinainen lemmikki, mutta esimerkiksi USA:ssa sen asema on vankempi. Harmaapääaratin hoito ei eroa juuri lemmikkilintujen perushoidosta. Voidakseen hyvin se tarvitsee lajitoverin seuraa, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Viheraratit
José Zorrilla

José Zorrilla (21. helmikuuta 1817 Valladolid, Espanja - 23. tammikuuta 1893 Madrid, Espanja) oli espanjalainen näytelmäkirjailija ja runoilija.Britannica 2011, viitattu 19.5.2012 Hänen mukaansa on nimetty Real Valladolidin kotistadion Estadio José ZorrillaEstadio José Zorilla, viitattu 19.5.2012. Zorrillan isä José Zorrilla oli rauhantuomari, johon Espanjan kuningas Ferdinand VII luotti erityisesti. Hänen äitinsä oli Nicomedes Moral. Zorilla opiskeli jesuiittakoulussa Real Seminario de Noblesissa Madridissa, kirjoitti runoja 12-vuotiaana, ja hänestä tuli Walter Scottin ja Chateaubriandin innokas ihailija. Hän oli koulussa esiintymässä Lope de Vegan ja Calderón de la Barcan näytelmissä. Zorrilla lähti vuonna 1833 opiskelemaan lakia Toledon yliopistoon, mutta vuoden joutilaisuuden jälkeen hän pakeni Madridiin, missä hän kauhistutti absolutisti-isänsä ystäviä puhumalla kiihkeästi ja perustamalla lehden, jonka viranomaiset heti lakkauttivat. Hän välttyi juuri ja juuri joutumasta Filippiineille ja eli seuraavat vuodet köyhänä. ==Lähteet== ==Aiheesta muualla== * *Poetry From The Mid 19th Century Luokka:Espanjalaiset kirjailijat Luokka:Vuonna 1817 syntyneet Luokka:Vuonna 1893 kuolleet Luokka:Romantiikan kirjailijat
Émile Deville

Émile Deville (1824 – 1853) oli ranskalainen lääkäri ja tutkimusmatkailija. Deville osallistui vuosina 1843–1847 järjestettyyn Francis de La Porte de Castelnaun johtamaan suureen tutkimusmatkaan Etelä-Amerikkaan. Yhdessä kasvitieteilijä Hugh Algernon Weddellin kanssa he keräsivät huomattavan kokoelman näytteitä Pariisin luonnonhistorialliseen museoon. Deville nimesi harmaapääaratin (Aratinga weddellii) matkatoverinsa kunniaksi.Comptes rendus hebdomadaires des séances de l'Académie des sciences Volume 42 Académie des sciences 1856 - Page 807 "On en doit la découverte à. ce , savant naturaliste, ainsi qu'à feu M. Émile Deville, l'un de ses compagnons de voyage."Expédition dans les parties centrales de l'Amérique du Sud 1857 - Page 44 60 pages -"Au retour de l'expédition dont nous faisons connaître aujourd'hui les résultats scientifiques, nous avions cru cette espèce entièrement nouvelle, et nous l'avions dédiée à notre ami et collègue M. Émile Deville, qui faisait partie de ..." == Lähteet == *Goodman, Edward Julius: The explorers of South America === Viitteet === Luokka:Ranskalaiset ornitologit Luokka:Vuonna 1824 syntyneet Luokka:Vuonna 1853 kuolleet
Interstate 680 (Ohio)

Interstate 680 (I-680) Ohiossa Yhdysvalloissa on Interstate Highway Systemiin kuuluva 26,44 km:n (16,43 mailin) pituinen yhdystie. Tie erkanee pohjoispäässä Interstate 80:sta ja liittyy eteläpäässä Ohio Turnpike -nimiselle Interstate 76:lle. Tie on Mahoningin piirikunnan hallintokeskuksena toimivan Younstownin tärkein liikenneväylä.FHWA, Table 2 Alkuperäisten suunnitelmien mukaan I-680 olisi ollut osa nykyistä I-78 tietä, mutta I-78 tielinjauksen muuttuessa Youngstownin eteläpuolelle tie päätettiin rakentaa kehätieksi ja se numeroitiin I-480:ksi. Viimein vuonna 1962 tie päätettiin rakentaa numerolla I-680. Tie valmistui nykyiseen mittaansa vuonna 1976.Interstate Guide Interstate 680 muodostaa yhdessä I-80:n ja I-76:n kanssa kehätien Youngstownin ympärille. == Lähteet == * Google maps: North Lima / Mineral Ridge * Interstate 680 Ohio - Interstate Guide * FHWA Route Log and Finder List: Table 2 - Federal Highway Administration, U.S. Department of Transportation === Viitteet === 680 Ohio Luokka:Ohion tiet
Legend of the Shadowking

__NOTOC__ Legend of the Shadowking on power metal -yhtye Freedom Callin vuonna 2010 julkaistu kuudes studioalbumi. == Kappaleet == # # # # # # # # # # # # # # == Kokoonpano == * Chris Bay – laulu, kitara * Lars Rettkowitz – kitara * Armin Donderer – basso * Dan Zimmermann – rummut == Arvostelut == * AllMusic: Allmusic review * Imperiumi: 9½/10Levyarvostelu: Freedom Call - Legend Of The Shadowking Viitattu 25.10.2022. * Soundi: Freedom Call: Legend Of The Shadowking Viitattu 25.10.2022. == Lähteet == == Aiheesta muualla == * Legend of the Shadowking discogs.com -sivustolla * Luokka:Vuoden 2010 albumit Luokka:Freedom Callin albumit
John Patrick Shanley

John Patrick Shanley (s. 3. lokakuuta 1950 Bronx, New York, Yhdysvallat) on yhdysvaltalainen näytelmäkirjailija, elokuvakäsikirjoittaja ja elokuvaohjaaja. Hän voitti Oscar-palkinnon parhaasta alkuperäisestä käsikirjoituksesta elokuvasta Kuuhullut vuonna 1987. Shanley oli myös ehdolla parhaasta sovitetusta käsikirjoituksesta vuonna 2009 elokuvasta Doubt – Epäilys (2008), jota hän myös ohjasi. Elokuva perustui hänen palkittuun Broadway-näytelmäänsä. Shanleyn näytelmän Danny and the Deep Blue Sea (1983) suomennos Danny ja syvänsininen meri kantaesitettiin Suomen Kansallisteatterin Willensaunassa 3. lokakuuta 1989.Danny ja syvänsininen meri, Ilona-esitystietokanta, Teatterin tiedotuskeskus, viitattu 16.12.2014. == Lähteet == == Aiheesta muualla == * Luokka:Yhdysvaltalaiset näytelmäkirjailijat Luokka:Yhdysvaltalaiset elokuvaohjaajat Luokka:Pulitzer-palkitut Luokka:Tony-palkinnon saajat Luokka:Vuonna 1950 syntyneet Luokka:Elävät henkilöt
Craig Mabbitt

Craig Edward Mabbitt (s. 9. huhtikuuta 1987) on yhdysvaltalainen laulaja, lauluntekijä ja Escape the Fate -yhtyeen nykyinen laulaja. Mabitt on myös The Dead Rabbitts-yhtyeen nykyinen laulaja. Aikaisemmin Mabbitt on vaikuttanut myös Blessthefall- ja The Word Alive -yhtyeissä. Hän on myös vieraillut Eyes Set to Killin albumilla The World Outside kappaleessa "Deadly Weapons", Greeley Estatesin kappaleissa "I Shot The Maid" ja "Jealousy Breeds Killing Sprees" albumilla No Rain, No Rainbow, Attack Attack!in laulajan Caleb Shomon biisillä "All That I'm About", taustalaulajana Kisses For Kingsin kappaleessa "Ignore The End", A Skylit Drive-yhtyeen kiertueilla sekä Get Scaredin kappaleessa "Sarcasm". == Yksityiselämä == Mabbitt joutui lapsena käyttämään hengityslaitetta astman vuoksi. Hän seurustelee Gabrielle Frosinosin kanssa ja parilla on kaksi lasta, Leila ja Caige. == Musiikkiura == === Blessthefall (2003-2008) === Blessthefall oli Mabbittin ensimmäinen merkittävä yhtye. Hän julkaisi bändinsä kanssa kaksi EP:tä ja yhden täyspitkän albumin: His Last Walk. Mabbitt kuitenkin jätti yhtyeen henkilökohtaisista syistä ja hänet korvasi Take the Crown-yhtyeen entinen laulaja Beau Bokan. === The Word Alive (2008) === The Word Alive oli Mabbittin sivuprojekti hänen olleessaan Escape the Fatessa. He äänittivät kappaleita EP:tä varten, mutta EP:tä ei koskaan virallisesti julkaistu. TWA:n ja Mabbittin tiet kuitenkin erosivat epäselvyyksien vuoksi, ja Mabbittin korvasi Tyler "Telle" Smith. === Escape the Fate (2008-) === Ronnie Radken jouduttua vankilaan vuonna 2008 ETF kääntyi Mabbittin puoleen. Mabbittista tuli ETF:n virallinen laulaja ja he julkaisivat ensimmäisen yhteisen albuminsa 21. lokakuuta 2008 nimeltä This War Is Ours. Yhtyeen seuraava albumi Mabbittin kanssa oli nimeltään Escape the Fate ja se julkaistiin 2. marraskuuta 2010. Kolmas albumi Ungrateful julkaistiin 14. toukokuuta 2013. === The Dead Rabbitts (2011-) === Vuonna 2011 hän aloitti uuden sivuprojektin, The Dead Rabbittsin. Mabbittilla oli uusi musiikillinen visio, jota hän ei kuitenkaan voinut toteuttaa Escape the Fatessa. Tätä varten hän perusti The Dead Rabbittsin. Yhtyeessä soittaa myös toinen Escape the Faten jäsen: TJ Bell. Yhtyeen ensimmäinen EP Edge Of Reality julkaistiin 19. lokakuuta 2012 ja ensimmäinen albumi Shapeshifter 1. heinäkuuta 2014. == Lähteet == Luokka:Yhdysvaltalaiset muusikot Luokka:Vuonna 1987 syntyneet Luokka:Elävät henkilöt sv:Craig Mabbitt
Bryan Money

Monte Bryan Money Jr. (s. 27. lokakuuta 1986 Las Vegas) on yhdysvaltalainen kitaristi ja entinen Escape the Fate -yhtyeen jäsen. Hänen veljensä on kitaristi Michael Money, joka soittaa rytmikitaraa Escape the Faten kiertueilla. Hänen oikeassa kädessään on tatuointi "N.P.M" (Norman Paul Money), hänen isoisänsä nimikirjaimet. Monte suosii Ibanezin kitaroita. Monte aloitti soittamisen 14-vuotiaana, ja hänen isoisänsä osti hänelle hänen ensimmäisen kitaransa. Luokka:Yhdysvaltalaiset kitaristit Luokka:Vuonna 1986 syntyneet Luokka:Elävät henkilöt
Sveitsin liittokokous

Sveitsin liittokokous (, , , ) on Sveitsin parlamentti eli lakiasäätävä kansanedustuslaitos. Se on kaksikamarinen; alahuoneessa eli kansallisneuvostossa (, , , ) on 200 jäsentä, ja ylähuoneessa (, , , ) 46 jäsentä, kaksi jokaisesta kantonista ja yksi entisistä puolikantoneista. Kummankin kamarin vaalikausi on neljä vuotta. == Historiaa == Nykymuotoisen Sveitsin liittovaltion perustuslaki on vuodelta 1848. Samana vuonna pidettiin ensimmäiset liittokokousvaalit. Niissä valittiin kansallisneuvostoon 111 edustajaa ja parlamentin ylähuoneeseen 44 edustajaa. Vaaleissa saivat äänestää yli 20-vuotiaat miespuoliset Sveitsin kansalaiset. Kansallisneuvostoon tuli valituksi 87 liberaalia, 14 konservatiivia ja 10 poliittisen keskustan edustajaa. == Kansallisneuvosto == Kansallisneuvoston jäsenet valitaan kantoneittain väkiluvun suhteessa kuitenkin niin, että pienimmilläkin kantoneilla on vähintään yksi edustaja. Vuoden 2019 vaaleissa edustajia tuli valituiksi 11 puolueesta tai ryhmittymästä, joista suurimmat olivat SVP (Sveitsin kansanpuolue), 53 edustajaa; SP (Sveitsin sosiaalidemokraattinen puolue), 39 edustajaa; FDP (Sveitsin liberaalipuolue), 29 edustajaa ja GPS (Vihreä puolue), 28 edustajaa. == Lähteet == == Aiheesta muualla == *Viralliset sivut Luokka:Kansalliset parlamentit Liittoko
Volunteers

Volunteers on Jefferson Airplanen marraskuussa 1969 julkaistu viides studioalbumi. Albumin sanoitukset sisälsivät aiempaa anarkistisempia sävyjä. Levy oli myös kannanotto rapistuvaa ja tuotteistuvaa hippi-ideologiaa kohtaan, josta hyötyivät enää vain liikemiehet.Nyman 1979, s.108. Rolling Stone -musiikkilehden 500 Greatest Albums of All Time -listalla Volunteers sijoittui sijalle 370. ==Kappaleet== A-puoli # # # # B-puoli # * # # # # # ===Vuoden 2004 painoksen bonuskappaleet=== # * # # # # ==Kokoonpano== ===Jefferson Airplane=== *Grace Slick – laulu *Paul Kantner – laulu, kitara *Marty Balin – laulu *Jorma Kaukonen – kitara *Jack Casady – bassokitara *Spencer Dryden – rummut ===Vierailijat=== *Nicky Hopkins – piano *Stephen Stills – Hammond -urut *Jerry Garcia – kitara *Joey Covington – lyömäsoittimet ==Lähteet== * ===Viitteet=== Luokka:Jefferson Airplanen albumit Luokka:Vuoden 1969 albumit
Borja Fernández

Francisco de Borja Fernández Fernández,Borja llora la lesión de Juanlu yleensä vain Borja (s. 14. tammikuuta 1981 Ourense, Espanja) on espanjalainen jalkapalloilija. Hän oli pelipaikaltaan puolustava keskikenttäpelaaja. Hän pelasi Espanjan Primera Divisiónissa 223 ottelua ja teki niissä kolme maalia ja edusti tällä sarjatasolla Real Madridia, Mallorcaa, Real Valladolidia, Getafea ja Eibaria. Hän pelasi vuonna 2019 päättyneen pelaajauransa loppupuolella myös Intiassa. == Ura == Borja liittyi Real Madridin junioriakatemiaan vuonna 1996. Menestyttyään hyvin madridilaisseuran juniorijoukkueissa hän nousi lopulta edustusjoukkueeseen vuonna 2003. Ensiesiintymisensä edustusjoukkueessa hän teki 2. syyskuuta 2003 ottelussa Villarrealia vastaan. Ensimmäisellä kaudellaan 2003–2004 hän pelasi yhteensä 15 pääsarjaottelua. Toisella kaudellaan peliaika väheni ja hän pelasi vain 8 ottelussa. Kauden 2005–2006 Borja pelasi lainalla Mallorcassa. Tämän jälkeen hän siirtyi seuraavana kesänä Segunda Divisiónissa pelanneeseen Valladolidiin. Joukkue onnistui nousemaan kaudeksi 2007–2008 maan pääsarjaan, Borjan ollessa joukkueen tärkeimpiä pelaajia kauden aikana. Hän kuului myös pääsarjassa pelatessaan joukkueensa avauskokoonpanoon ja oli yksi sen luottopelaajista. Kaudella 2009–2010 hän pelasi yhteensä 31 ottelua, joka päättyi kuitenkin lopulta pettymykseen Valladolidin pudottua pääsarjasta. Toukokuussa 2010 hän siirtyi nelivuotisella sopimuksella Getafeen.Borja 'debuta' en el Getafe Marca. Viitattu 28.5.2010. == Lähteet == == Aiheesta muualla == * Tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Drina

Drina () on Tonavan sivujoen Savan sivujoki. Se on pituudeltaan 346 kilometriä, ja se muodostaa suuren osan Bosnia ja Hertsegovinan ja Serbian rajasta. Drinan 19 570 neliökilometrin valuma-alueeseen kuuluu osia Bosnia ja Hertsegovinasta ja Serbiasta sekä Montenegrosta ja Albaniasta.Ganoulis & Murphy & Brilly, s. 24. Drinan valuma-alue sijaitsee Dinaaristen alppien keskiosissa. Se saa alkunsa Bosnia ja Hertsegovinassa Tara- ja Pivajokien yhdistyessä. Drinan yläjuoksu on kapea, ja se virtaa monissa kanjoneissa. Alajuoksultaan Drina on leveämpi. Merkittävimmät kaupungit Drinan varrella ovat Bosnia ja Hertsegovinassa Goražde, Višegrad, Zvornik ja Bijeljina sekä Serbiassa Bajina Bašta ja Loznica. Drinan valuma-alueen biodiversiteetti on korkea, ja alueella onkin monia suojelualueita. Valuma-alueen yläjuoksulla on Durmitorin kansallispuisto ja Drinan varrella sijaitsee Taran kansallispuisto.Ganoulis & Murphy & Brilly, s. 30. == Lähteet == * === Viitteet === == Aiheesta muualla == Luokka:Serbian joet Luokka:Bosnia ja Hertsegovinan joet Luokka:Tonavan vesistö Luokka:Bosnia ja Hertsegovinan ja Serbian raja Luokka:Rajajoet
Antonio Barragán

Antonio Barragán Fernández (s. 12. kesäkuuta 1987, Pontedeume, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä ja on pelipaikaltaan oikea laitapuolustaja. == Seurajoukkueura == Barragán siirtyi 18-vuotiaana Sevillan junioreista Liverpooliin vuonna 2005. Hän pelasi lähes koko kauden 2005–2006 Liverpoolin reservijoukkueessa, tehden yhden esiintymisen edustusjoukkueessa Mestarien liigan karsintaottelussa TsSKA Sofiaa vastaan. Hänestä tuli samalla nuorin ulkomaalaispelaaja, joka on pelannut Liverpoolin edustusjoukkueessa. Kauden jälkeen hän palasi Espanjaan ja teki 4. elokuuta 2006 viisivuotisen sopimuksen Deportivo La Coruñan kanssa. Galicialaisseura maksoi Barragánista 1 miljoonan euron siirtokorvauksen. Liverpoolilla oli myös takaisinosto-oikeus häneen 2 miljoonalla eurolla vuoteen 2008 mennessä. Kauden 2006–2007 Barragán aloitti hyvin ollen avauskokoonpanossa ensimmäisissä kahdeksassa pelissä. 1. lokakuuta 2006 hän teki ensimmäisen maalinsa kotiottelussa Real Sociedadia vastaan. Seuraavalla kaudella hän kilpaili pelipaikastaan veteraanipuolustaja Manuel Pablon kanssa, kunnes huhtikuussa 2008 hän loukkasi polvensa ja joutui näin olemaan koko loppukauden sivussa.Barragán se rompe parcialmente la rodilla y encara ocho meses de baja La Voz de Galicia. Viitattu 30.1.2010. Tammikuussa 2009 hän vapautui sopimuksestaan. Myöhemmin saman vuoden kesänä hän teki kolmivuotisen sopimuksen Valladolidin kanssa."Empiezo un bonito ciclo" Real Valladolid. Viitattu 30.1.2010. Kesällä 2011 Barragán siirtyi Valenciaan.Barragán refuerza el lateral derecho del Valencia Marca. Viitattu 30.8.2011. == Lähteet == == Aiheesta muualla == * Antonio Barragánin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Nihil

Nihil on suomalaisen black metal-yhtye Impaled Nazarenen kuudes studioalbumi, joka nauhoitettiin Anssi Kipon Astia-studiolla elokuu-syyskuu välissä vuonna 1999. Levyllä soittaa kitaraa Alexi Laiho, joka tunnetaan hyvin myös Children of Bodom -yhtyeestään. Vuonna 2007 albumi päätyi Saksassa luokitelluksi haitalliseksi nuorisolle ja yhtye joutui perumaan keikkojaan. ==Kappalelista== # # # # # # # # # # ==Muusikot== * Mika Luttinen – laulu * Jarno Anttila – kitara * Alexi Laiho – kitara * Reima Kellokoski – rummut * Jani Lehtosaari – bassokitara == Arvostelut == * Soundi: == Lähteet == ==Aiheesta muualla== * * Luokka:Vuoden 1999 albumit Luokka:Impaled Nazarenen albumit
Auf Wiedersehen Finnland

Auf Wiedersehen Finnland on Virpi Suutarin ohjaama sotahistoriallinen dokumenttielokuva vuodelta 2010. Filmi käsittelee Suomessa paljolti vaiettua asiaa: saksalaisten sotilaiden mukaan toisen maailmansodan loppuvaiheissa lähteneiden suomalaisnaisten kohtaloa. == Arvioita == Turun Sanomien Tapani Maskula harmitteli, miten Auf Wiedersehen Finnland jää kovin vajavaiseksi, koska haastateltavat vaikenevat suuresta osasta asioita. Kun materiaali ei riitä, Suutari joutuu Maskulan mielestä turvautumaan moneen kertaan nähtyyn arkistoaineistoon. ”Auf Wiedersehen Finnland raottaa kiinnostavaa lukua Suomen kielletystä historiasta, mutta paljon siitä pysyy yhä hämärän peitossa.” == Lähteet == Luokka:Suomalaiset dokumenttielokuvat Luokka:Vuoden 2010 dokumenttielokuvat Luokka:Virpi Suutarin ohjaamat elokuvat
Dan Steinbock

thumb|upright|Dan Steinbock Dan Steinbock (s. 16. heinäkuuta 1954 Helsinki) on suomalainen taloustutkija, kirjailija ja yhteiskunnallinen keskustelija.Dan Steinbock: talouden taantuma yhä luultua pahempi. Yle Uutiset 4.6.2009 Dan Steinbock varoittaa liiasta talousoptimismista. MTV3. Steinbock on käynyt Helsingin juutalaista koulua.Iltalehti. 1970-luvun lopussa Steinbock nousi Suomessa julkisuuteen arvosteltuaan vastakulttuuri- ja vaihtoehtoliikkeitä.Dan Steinbock suomii punk-kulttuuria. Yle Elävä arkisto. Hän väitteli tohtoriksi vuonna 1983 Helsingin yliopistossa tutkielmalla Televisio ja psyyke, jossa hän sovelsi psykoanalyysia. 1990-luvulla Steinbock nousi kansainväliseen kuuluisuuteen muun muassa amerikkalaisen media- ja viihdeteollisuuden, internetliiketoimintojen ja Nokian menestyksen analyyseillaan.Dan Steinbockin Nokia Story herätti kiinnostusta Singaporessa Steinbock on ollut India, China & America Instituten (ICA) kansainvälisen liiketoiminnan tutkimusjohtaja.The ICA Institute == Julkaisuja== * * * * * * The Wealth of Cities. Tulevaisuusvaliokunta, Eduskunta, 2008 * * * * * *The Vital Cluster: Globalization, Urbanization, and Finnish Real Estate and Construction Cluster, Tekes/Rakli, 2009 *Finland’s Metropolitan Advantage, Sisäministeriö, 2008 *Finnish Strengths, Global Opportunities, Sisäministeriö, 2008 *Competitiveness of Finnish Urban Regions, Sisäministeriö, 2007 *Competitiveness of Finland’s Cluster Leaders, Sisäministeriö, 2006 *Finland’s Innovative Capacity, Sisäministeriö, 2006 *Globalization and the Finnish ICT Cluster, Sisäministeriö, 2005 ==Lähteet== Luokka:Suomalaiset taloustieteilijät Luokka:Vuonna 1954 syntyneet Luokka:Elävät henkilöt
Konsuli (ooppera)

Konsuli () on Gian Carlo Menottin säveltämä kolminäytöksinen ooppera, johon hän myös kirjoitti libreton. Teos esitettiin ensimmäistä kertaa 1. maaliskuuta 1950 Philadelphiassa. Sen pohjana oli 12. helmikuuta 1947 ilmestynyt lehtikirjoitus itsemurhan tehneestä puolalaisesta, joka ei ollut onnistunut saamaan viisumia Yhdysvaltoihin.András Batta: Ooppera, s. 307 (ISBN 3-8290-5833-0) Konsuli on säveltäjänsä ensimmäinen täysikestoinen ooppera. Menotti sai sillä vuoden 1950 musiikin Pulitzer-palkinnon.Schirmer: The Consul, Gian Carlo Menotti Magdan roolin tulkitsi kantaesityksessä Patricia Neway. Äitinä oli Marie Powers.Usopera.com: The Consul == Roolit == * Magda Sorel (sopraano) * ulkomaalainen nainen (sopraano) * Anna Gomez (sopraano) * äänilevyn ääni (sopraano) * sihteeri (mezzosopraano) * äiti (altto) * Vera Boronel (altto) * taikuri Nika Magadoff (tenori) * John Sorel (baritoni) * Assan (baritoni) * Herra Kofner (bassobaritoni) * Salaisen poliisin agentti (basso) Lisäksi kahdella etsivällä on oopperassa mykät roolit. == Orkesterin kokoonpano == * huilu * oboe * klarinetti * fagotti * 2 käyrätorvea * 2 trumpettia * pasuuna * lyömäsoittimet * harppu * piano * jouset == Lähteet == == Aiheesta muualla == * Oopperan juoni Arizona Operan sivuilla Luokka:Gian Carlo Menottin teokset Luokka:Englanninkieliset oopperat Luokka:1950-luvun musiikkiteokset
Puhelin (ooppera)

Puhelin () on Gian Carlo Menottin säveltämä yksinäytöksinen koominen ooppera. Se esitettiin ensimmäistä kertaa New Yorkin Heckscher Theatressa 18. helmikuuta 1947. Oopperan libretto on säveltäjän omaa käsialaa.András Batta: Ooppera, s. 306 (ISBN 3-8290-5833-0) Teoksen kesto on noin 20 minuuttia.Schirmer.com: The Telephone or l’Amour a Trois, Gian Carlo Menotti == Roolit == * Lucy (sopraano) * Ben (baritoni) == Orkesterin kokoonpano == * huilu * oboe * klarinetti * fagotti * käyrätorvi * trumpetti * lyömäsoittimet * piano * jouset == Lähteet == Luokka:Gian Carlo Menottin teokset Luokka:Englanninkieliset oopperat Luokka:1940-luvun musiikkiteokset
Puhelin (täsmennyssivu)

Puhelin on: * puhelin, tietoliikennelaite * Puhelin, Gian Carlo Menottin ooppera (1947) * Puhelin, Don Siegelin ohjaama elokuva (1977)
Alberto Marcos Rey

Alberto Marcos Rey (s. 15. helmikuuta 1974, Camarma de Esteruelas, Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valladolidia ja on pelipaikaltaan vasen laitapuolustaja. == Ura == Marcos on Real Madridin kasvatti. Hän teki ensiesiintymisensä edustusjoukkueessa 17. huhtikuuta 1994 ottelussa Sevillaa vastaan. Koko kauden aikana 1994–1995 hän pelasi yhteensä kolme pääsarjaottelua. Marcos pelasi myös ottelussa Barcelonaa vastaan, jossa pelasi tuolloin muun muassa Hristo Stoitškov. Lopullinen läpimurto jäi kuitenkin madridilaisseurassa tekemättä. Kaudeksi 1995–1996 hän siirtyi Valladolidiin, jossa hän on ollut joukkueensa puolustuksen luottopelaaja. Hän on pelannut seurassa lähes 500 ottelua kaikki kilpailut mukaan lukien. Vuosina 1997–2002 Marcosilta jäi väliin vain kahdeksan sarjaottelua, ja kaudella 2008–2009 hänestä tuli eniten otteluita pääsarjassa pelannut pelaaja Valladolin seurahistoriassa. == Aiheesta muualla == * Esittely Real Valladolidin virallisella kotisivustolla * Tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1974 syntyneet Luokka:Elävät henkilöt
Sinfonia C-duuri (Wagner)

Sinfonia C-duuri (WWV 29) on Richard Wagnerin ainoa valmistunut sinfonia. Teos kantaesitettiin 15. joulukuuta 1832 Leipzigissa, kapellimestarina Wagnerin ensimmäinen opettaja Christian Gottlieb Müller. Wagner oli tuolloin 19-vuotias. Teoksessa ilmenee Beethoven-vaikutteita, varsinkin seitsemännestä sinfoniasta.Allmusic.com: Symphony in C major, WWV 29 Sinfonia esitettiin vielä seuraavana vuonna Würzburgissa, mutta sen jälkeen se jäi puoleksi vuosisadaksi unohduksiin. Wagner muokkasi teosta ennen kuin se esitettiin jouluna 1882 Venetsiassa (kaksi kuukautta ennen Wagnerin kuolemaa). == Osat == # Sostenuto e maestoso – Allegro con brio # Andante ma non troppo, un poco maestoso # Allegro assai # Allegro molto e vivace == Lähteet == Luokka:Richard Wagnerin teokset Luokka:Sinfoniat Luokka:1830-luvun musiikkiteokset
Helmenkalastajat

Helmenkalastajat () on Georges Bizet’n kolminäytöksinen ooppera, jonka libretto on Michel Carrén ja Eugène Cormonin käsialaa. Sen tapahtumat sijoittuvat Ceylonille.András Batta: Ooppera, s. 54 (ISBN 3-8290-5833-0) Ooppera kertoo helmenkalastajista. Helmenkalastajat esitettiin ensimmäistä kertaa 30. syyskuuta 1863 Pariisin Théâtre-Lyriquessa Louis Michel Adolphe Deloffren johdolla.Encyclopædia Universalis == Roolit == * Leila (sopraano), papitar * Nadir (tenori), helmenkalastaja * Zurga (baritoni), helmenkalastajien kuningas * Nourabad (basso), ylipappi Kuorossa on helmenkalastajia ja heidän vaimojaan. == Lähteet == Luokka:Georges Bizet’n teokset Luokka:Ranskankieliset oopperat Luokka:1860-luvun musiikkiteokset
Delibes

Delibes-nimisiä henkilöitä: * Léo Delibes (1836–1891), ranskalainen säveltäjä * Miguel Delibes (1920–2010), espanjalainen kirjailija
Javier Baraja

Javier Baraja Vegas (s. 24. elokuuta 1980 Valladolid, Espanja) on espanjalainen jalkapalloilija. Hän edusti vuonna 2014 päättyneellä pelaajaurallaan pääasiassa Real Valladolidia ja oli pelipaikaltaan puolustaja tai puolustava keskikenttäpelaaja. Hänen vanhempi veljensä Rubén oli myös jalkapalloilija. == Ura == Baraja on kotikaupunkinsa Real Valladolidin kasvatti, kuten hänen veljensä Rubénkin. Baraja pelasi ensimmäisen pääsarjaottelunsa 26. elokuuta 2001 Deportivo La Coruñaa vastaan. Pelattuaan Getafessa ja Málagan reservijoukkueessa, hän palasi takaisin Valladolidiin kaudeksi 2005–2006. Hän pelasi seuraavalla kaudella 28 ottelua ja sen päätteeksi joukkue nousi maan pääsarjaan. Baraja teki ensimmäisen maalinsa Valladolidissa 13. syyskuuta 2008 rangaistuspotkusta ottelussa Atlético Madridia vastaan. == Lähteet == * Esittely Real Valladolidin virallisella kotisivustolla * Tilastot BDFutbol -sivustolla Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Isoviheraratti

Isoviheraratti (Psittacara strenuus) on keskiamerikkalainen papukaija, jonka elinympäristö ulottuu Etelä-Meksikosta Pohjois-Nicaraguaan. Robert Ridgway kuvaili lajin holotyypin 1915. Nykyisin se yleensä luokitellaan viheraratin (Psittacara holochlorus) alalajiksi.IBC == Lähteet == Luokka:Aratit
Viheraratti

Viheraratti (Psittacara holochlorus) on Meksikossa kotoperäisenä esiintyvä papukaijalaji, joka kuuluu arattien sukuun. Nykyisin isoviheraratti luokitellaan yleensä viheraratin alalajiksi. Philip Lutley Sclater kuvaili lajin holotyypin Xalapasta Veracruzista vuonna 1859.IBC == Lähteet == Luokka:Aratit
Kaktusaratti

Kaktusaratti (Eupsittula cactorum) on Brasilian caatinga-alueen kotoperäinen papukaija. Lajista tunnetaan kaksi alalajia, joista nimialalaji cactorum elää itäisen Brasilian keskiosissa ja alalaji caixana Koillis-Brasiliassa. Heinrich Kuhl kuvaili sen holotyypin maan kaakkoisosasta 1820.IBC == Lähteet == Luokka:Persikka-aratit
Kallioaratti

Kallioaratti (Psittacara wagleri) on eteläamerikkalainen papukaija, jonka elinympäristö ulottuu Kolumbiasta Venezuelaan, Ecuadoriin ja Peruun. George Robert Gray kuvaili lajin holotyypin Bogota 1845.IBC Laji on nimetty Johann Georg Waglerin kunniaksi. == Lähteet == Luokka:Aratit
Kruunuaratti

Kruunuaratti (Aratinga auricapillus) on Brasilian Bahiasta Paranáan elävä papukaija, josta tunnetaan kaksi alalajia. Heinrich Kuhl kuvaili lajin holotyypin Bahiasta 1820.IBC == Koko ja ulkonäkö == Kruunuaratti on hyvin tyypillinen Aratinga-aratti. Se on suurimmaksi osaksi vihreä, sen siiven- ja pyrstön kärjet ovat siniset. Sen alavatsa on punertavan oranssi, ja nimensä mukaisesti sillä on oranssi-punainen "kruunu" otsallaan ja päälaellaan. Nokka on musta ja jalat harmaat. Silmää ympäröi vaalea, paljas ihokehä. Pitkän pyrstönsä kanssa lajin pituus nokasta pyrstön kärkeen on noin 30 senttiä ja se painaa noin 140-150 grammaa. == Lemmikkinä == Suomessa kongonkaija on harvinainen lemmikki. Kruunuaratin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Viheraratit
Kuubanaratti

Kuubanaratti (Psittacara euops) on Kuuban kotoperäinen papukaija. Laji eli myös Isla de la Juventudilla mutta on sieltä hävinnyt. Johann Georg Wagler kuvaili lajin holotyypin Kuubasta 1832.IBC == Lähteet == Luokka:Aratit Luokka:Uhanalaiset linnut
Mona Carita (albumi)

Mona Carita on Mona Caritan vuonna 1979 julkaistu esikoisalbumi. == Kappaleet == # # # # # # # # # # # == Lähteet == == Aiheesta muualla == * Mona Carita discogs.com -sivustolla Luokka:Vuoden 1979 esikoisalbumit Luokka:Mona Caritan albumit Luokka:Timo Lindströmin tuottamat albumit
Nykyaikainen

Nykyaikainen on Mona Caritan kolmas studioalbumi. Se julkaistiin vuonna 1981 levymerkillä Fazer Finnlevy. Albumia myytiin kultalevyn verran.http://www.discogs.com/viewimages?release=882784 Arvostelijoita se ei kuitenkaan ihastuttanut, vaan esimerkiksi Helsingin Sanomien Markku Fagerlund arveli albumia ostettavan edellisten Mona Caritan levyjen tavoin nätin ja seksikkään kansikuvan takia: ”Mona Carita on söpö tyttö, mutta laulaa hän ei osaa.” == Kappaleet == # # # # # # # # # # # # == Lähteet == == Aiheesta muualla == * Nykyaikainen discogs.com -sivustolla Luokka:Vuoden 1981 albumit Luokka:Mona Caritan albumit Luokka:Timo Lindströmin tuottamat albumit
Mikä fiilis!

Mikä fiilis! on Mona Caritan neljäs ja viimeinen studioalbumi. Se julkaistiin vuonna 1983 levymerkillä Fazer Finnlevy. == Kappaleet == # # # # # # # # # # # # == Lähteet == == Aiheesta muualla == * Mikä fiilis! discogs.com -sivustolla Luokka:Vuoden 1983 albumit Luokka:Mona Caritan albumit Luokka:Timo Lindströmin tuottamat albumit
Phạm Thanh Nghiên

Phạm Thanh Nghiên (s. 1977) on vietnamilainen ihmisoikeusaktivisti. Phạm Thanh Nghiên tuomittiin Vietnamin virallisen radion Vietnamin äänen mukaan neljän vuoden vankeuteen tammikuussa 2010 "Vietnamin sosialistisen tasavallan vastaisesta propagandasta." Phạm Thanh Nghiên on työskennellyt villakombinaatissa Koillis-Vietnamissa. Hän ryhtyi puolustamaan ihmisoikeuksia sen jälkeen kun Kiinan merivartiosto ampui kahta kiinalaista kalastusvenettä ja yhdeksän kalastajaa kuoli. Vietnamin valtio lupasi omaisille korvaukset, mutta rahojen epäillään ainakin osaksi menneen välikäsille. Phạm Thanh Nghiên perusti internetiin blogin, jossa hän syytti viranomaisia. Hänet pidätettiin syyskuussa 2008. Tuomion perusteena oli ulkomaisten viestimien kanssa tehdyt haastattelut. Phạm Thanh Nghiên sai 2008 Human Rights Watchin sananvapauspalkinnon neljän muun kirjoittajan kanssa. == Lähteet== == Aiheesta muualla == *Front Line Defenders Luokka:Ihmisoikeudet Vietnamissa Luokka:Ihmisoikeusaktivistit Luokka:Vietnamilaiset henkilöt Luokka:Vuonna 1977 syntyneet Luokka:Elävät henkilöt
WWE Hardcore Championship

Hardcore Championship on WWE:stä poistettu mestaruusvyö. Ensimmäinen Hardcore Champion oli Mick "Mankind" Foley. Hänen lisäkseen vyön omistajina ovat olleet muiden muassa Big Show, Kane, Raven, Jeff Hardy, Tommy Dreamer, Hardcore Holly ja Big Bossman. Myös "Road Dogg" Jesse James ja "Bad Ass" Billy Gunn ovat myös olleet Hardcore mestareita. ==Alkuperä== Vyön uskotaan olevan kopio vanhasta WWF Vinged Eagle -vyöstä. Pitkäaikaisen huhun mukaan vyö on sama, jonka Mr. Perfect varasti Hulk Hoganilta 1989 Saturday Night's Main Eventissä ja tuhosi show’n lopussa vasaralla. ==24/7-sääntö== Kun Crash Holly voitti vyön, hän esitteli 24/7-säännön, jonka mukaan vyön omistajuudesta voidaan kilpailla niin kauan, kuin tuomari tai tuomareita on läsnä. Raven voitti vyön 26 kertaa ja Steven Richards 21 kertaa. Nämä voitot ansaittiin suurimmaksi osaksi 24/7-otteluissa tai one on one -hardcoreotteluissa. Esimerkiksi vuonna 2002 Wrestlemania 18:ssa käydyn 24/7-ottelun alussa vyötä puolusti Maven ja häntä vastassa oli Goldust. Spike Dudley hyökkäsi kehään ja voitti vyön. Crash Holly tuli kehään ja lähti jahtaamaan Spike Dudleyta. Backstagella Crash Holly alkoi hakata Dudleyta, kun The Hurricane Helms tuli ja voitti vyön. Näin 24/7-säännön mukaisesti The Hurricane Helms nimettiin WWE Hardcore Championiksi. ==Lähteet== *Wwe.com Luokka:Showpaini
XNU

XNU () on Darwin-käyttöjärjestelmän ydin, jota käytetään Applen iOS- ja OS X -käyttöjärjestelmissä. XNU perustuu Mach 3.0 -mikroytimeen. Mach-ydin siirrettiin Power Macintoshille ja tunnettiin nimellä osfmk, joka oli osa MkLinux-projektia. Tämä yhdistettiin Darwin-ytimeen. Ydin sisältää Machin ja BSD:n toiminnallisuuden sekä I/O Kit -ajurimallin. XNU-ytimen BSD-osuus on peräisin pääasiassa FreeBSD:stä. BSD tarjoaa muun muassa seuraavia ominaisuuksia: * moniajo * TCP/IP-pino * muistisuojaus * virtuaalimuisti * symmetrinen moniprosessointi * useat POSIX-rajapinnat Open Software Foundationin (OSF) Research Institute (RI) toteutti Applen kanssa Mach-ytimen muutokset. == Lähteet == == Aiheesta muualla == * https://pdfs.semanticscholar.org/03ac/1296f530719497b49d7580b55a2d9b8353ab.pdf Luokka:Apple Luokka:Käyttöjärjestelmäytimet
Pahta-aratti

Pahta-aratti (Psittacara mitratus) on eteläamerikkalainen papukaija, jonka elinympäristö ulottuu Andeilla Perun keskiosista Bolivian kautta Luoteis- Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Perusta 1844.IBC Laji on siirretty muun muassa Yhdysvaltoihin. == Lähteet == Luokka:Aratit
Suuri Garrick

Suuri Garrick (The Great Garrick) on yhdysvaltalainen komediaelokuva vuodelta 1937. Elokuvan ohjasi paremmin kauhuelokuvistaan tunnettu James Whale. == Juoni == Brian Aherne esittää elokuvassa ylimielistä brittinäyttelijä David Garrickia, joka ilmoittaa matkustavansa Pariisiin tarkoituksenaan opettaa näyttelemistä ranskalaisille. Ranskalainen näyttelijäryhmä pitää tätä loukkauksena ja päättää kostaa Garrickille tekemällä kepposen. Saavuttuaan Pariisiin Garrick kutsutaan kunniakseen järjestettyyn illanviettoon majataloon, jonka henkilökunta ja asiakkaat on korvattu näyttelijöillä. Garrick huomaa huijauksen pian mutta päättää lähteä leikkiin mukaan. Ennen kuin Garrick paljastaa tietävänsä totuuden, hän karkottaa luotaan Olivia de Havillandin näyttelemän Germaine De Le Corben, jonka hän luulee kuuluvan näyttelijöihin, vaikka tämä onkin tietämätön asiasta. == Roolit == == Lähteet == == Aiheesta muualla == * Luokka:Yhdysvaltalaiset komediaelokuvat Luokka:Vuoden 1937 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:James Whalen ohjaamat elokuvat
Palmuaratti

Palmuaratti (Aratinga jandaya) on Koillis-Brasilian kotoperäinen papukaija, jonka elinympäristö käsittää Parán, Alagoasin ja Goiásin alueen. Johann Friedrich Gmelin kuvaili lajin holotyypin Brasiliasta 1788.IBC == Lähteet == Luokka:Viheraratit
Persikka-aratti

Persikka-aratti (Eupsittula aurea) on eteläamerikkalainen papukaija, jonka laaja elinympäristö ulottuu Etelä-Surinamesta Brasilian keskiosien kautta Kaakkois-Peruun, Itä-Boliviaan, Paraguayhin ja Pohjois-Argentiinaan. Johann Friedrich Gmelin kuvaili lajin holotyypin Bahiasta Brasiliasta 1788.IBC == Lähteet == Luokka:Persikka-aratit
Mr. Hobbs lähtee lomalle

Mr. Hobbs lähtee lomalle () on Henry Kosterin ohjaama yhdysvaltalainen elokuva vuodelta 1962. James Stewart ja Maureen O’Hara esittävät elokuvassa Roger ja Peggy Hobbsia, jotka lähtevät yhdessä lastensa kanssa viettämään lomaa vuokrahuvilaan meren rannalle. ==Roolit== == Lähteet == Luokka:Yhdysvaltalaiset komediaelokuvat Luokka:Vuoden 1962 yhdysvaltalaiset elokuvat Luokka:Henry Kosterin ohjaamat elokuvat